Desember | 2007 | Attie se koffietafel.
Monthly Archives: Desember 2007	← Older posts
Desember 31, 2007 · 10:12	GEDAGTES OOR DIE SKEPPING	Ek het onlangs ‘n boekie van Brian McClaren en Tony Campolo gelees met die titel: Adventures in Missing the Point. Brian McClaren is een van die “gurus” van die emergent beweging in die kerk. Sy boeke bied goeie leesstof, maar kan tog ook nie sonder kritiek gelees word nie. Die waarde van McClaren is dat hy mens se gedagtes prikkel en jou oor verskillende sake aan die dink sit. Dit wil voorkomk asof hy soms ding sê om reaksie uiit te lok. McCaren het my onder andere aan die dink gesit oor die skepping.
Ons as Christene glo dat God die Skepper van die heelal is.
Ek onthou dat ek in my rebelse tienerjare vir die onderwyser wat vir my katkisasie gegee het van tyd tot tyd vrae hieroor gevra het. Ek onthou by geleentheid was sy gefrustreerde antwoord: “Ek probeer jou leer hoe om te glo. Moenie te veel vrae vra nie, glo net.”
Wanneer ek nou dink aan die “post” oor fundamentalisme wat so baie reaksie uitgelok het, dan veronderstel ek (Ek mag verkeerd wees!) dat dit ietwat van ‘n fundamentalistiese antwoord is. Ware geloof vra nie vrae nie! Lees voort →
Desember 27, 2007 · 06:59	FEESTYD – NIE VIR ALMAL NIE	Die feestyd is vir die meeste mense ‘n rede om fees te vier. Christene vier fees omdat God sy Seun vir ons gestuur het en dat hierdie Seun as klein babatjie in die lewe ingekom het. Ander vier fees, want is die mens in sy diepste wese nie tog maar ‘n “party animal” nie? Wanneer Jesus weer kom, gaan ons die moeder van alle partytjies hou.
Mense beleef ook ander emosies in hierdie feestyd. Dalk steek mense hierdie ander emosies soos woede, bekommernis, teleurstelling, mislukking, onsekerheid weg agter die masker van feestelikheid.
Sommige mense beleef hierdie tyd hartseer en rou.
Daar is bv. alreeds meer as 900 mense in ongelukke op ons paaie dood. Lees voort →
Filed under Leef liefde.
Desember 26, 2007 · 19:51	GEDAGTES OOR FUNDAMENTALISME	Ek was die afgelope paar dae die slagoffer van wat ek gedink het as fundamentalisme gereken sou kon word. Aan die ander kant is ek deur die loop van die afgelope jaar op ‘n kongres as ‘n fundamentalis geoormerk omdat ek gepleit het dat ons nie fundamentaliste so moet beveg dat ons hulle verdyrf nie.
Ek probeer met hierdie “post” deur my vingers dink oor fundalisme. As jy ‘n gedagte het wat jy kan byvoeg sal ek waardeer as jy my kan help dink.
Die term “fundamentalisme” word na willekeur gebruik. Lees voort →
Filed under Nagedink
Desember 26, 2007 · 05:32	30 DAE: DIE DAG NA KERSFEES	Kersdag is verby – ek hoop nie kersfees gaan gou verby wees nie. Wanneer Christene vir mekaar ‘n geseënde kersfees toewens, dan spreek hulle eintlik vir mekaar ‘n gebed uit. Dis my gebed dat die Heilige Gees die wonderlike teenwoordigheid van Christus Jesus ‘n treffende werklikheid in elkeen wat hier lees se lewe sal maak.
Die verhaal word vertel van die pa wat by ‘n poskantoor gewerk het. As gevolg van sy jong seuntjie se onverwagse dood het die pa al hoe meer afgesonderd en eenkant gelewe. Hy het al hoe minder kontak met mense, ook sy eie gesin gehad. Lees voort →
Filed under 30 Dae met Jesus, Die Christelike Lewe
Desember 25, 2007 · 04:59	GESEËNDE KERSFEES	‘n Kunstenaar was by geleentheid besig om ‘n wintertoneel te skilder. Die toneel wat op die doek ontvou het, was een van ‘n sneeu bedekte aarde en bome. Met besondere vaardigheid het die kunstenaar se hand die dag tot ‘n einde gebring en die nag het vir die kunswerk aangebreek en die hele toneel was in ‘n aandskemer toegevou. Die hout-huisie tussen die bome was skaars sigbaar in die skemer en tussen die skaduwees. Toe het die kunstenaar sy kwas se punt in geel verf gedoop, en met ‘n paar hale het hy in een van die vensters van die huisie die warm gloed van ‘n lamp geplaas. Hy het die skildery klaar gemaak deur die geel lig vrolik op die spierwit sneeu te laat weerkaats.
Die eensame lig het die hele skildery verander. Lees voort →
Desember 24, 2007 · 05:00	DIS MAANDAG DIE DAG VOOR KERSFEES	Die naweek is agter die rug en Sondag is ook. Ek het vir die eerste keer in ses weke gepreek en ek het maar net weereens besef watter wonderlike voorreg dit vir my is om te mag preek.
Saterdag se begrafnis was baie hartseer. ‘n Jong man van 33 jaar wat selfmoord gepleeg het. Niemand weet regtig hoekom nie en dit laat ruimte vir baie spekulasie en die ontstaan van geweldig baie agterdog. Lees voort →
Desember 22, 2007 · 06:13	SATERDAG 22 DESEMBER 2007: IN DIE NUUS	Volgens die BEELD VANOGGEND gaan Mbeki nie lê nie. Dit is blykbaar nie vanselfsprekend dat Zuma die volgende president van die land sou word nie – nie eers as hy die dreigende vervolging vryspring nie.
DIE BURGER berig vanoggend van ‘n 83 jarige vrou wat deur ‘n hiëna in haar bed aangeval is.
Volgens DIE VOLKSBLAD is net twee van die huidige ministers op die NUK van die ANC verkies is.
Gaan lees gerus daar.
Filed under In die nuus.
Attie se koffietafel. · Kom loer bietjie in.	Blog at WordPress.com.	Attie se koffietafel.	Create a free website or blog at WordPress.com. Post to